cyanic-selkie/wikianc huggingface dataset:
উইল্ফ বারবার
কাউন্টি ক্রিকেট
এ সফলতা লাভের পর উইল্ফ বারবারের খেলায় ক্রমাগত উত্তরণ ঘটতে থাকে। রান সংগ্রহের পাশাপাশি ব্যাটিং গড় বৃদ্ধি পায়। ১৯৩৩ ও ১৯৩৫ সালে কাউন্টি চ্যাম্পিয়নশীপের দুইবার ইয়র্কশায়ারের শিরোপা লাভে ভূমিকা রাখেন। ১৯৩৩ সালে ৩৩.৯৩ গড়ে ১৫৯৫ ও ১৯৩৪ সালে ৪০.১৪ গড়ে ১৯২৭ রান তুলেন। উভয় মৌসুমেই তিনি ইয়র্কশায়ারের গড়ে চতুর্থ স্থানে ছিলেন। পরিসংখ্যানগতভাবে পরের বছর নিজস্ব সেরা মৌসুম অতিবাহিত করেন তিনি। ১৯৩৫ সালে রান সংগ্রহ ও গড়ের দিক দিয়ে ব্যক্তিগত সেরা নৈপুণ্য দেখান। সমগ্র খেলোয়াড়ী জীবনে একবারই দুই হাজার রানের কোটা স্পর্শ করেন। ৪২.০৯ গড়ে ২১.৪৭ রান তুলেছিলেন তিনি। এরফলে, ইয়র্কশায়ারের রান গড়ের দিকে দিয়ে চতুর্থ স্থানে অধিকার করেন। ফলশ্রুতিতে, লর্ডসে প্লেয়ার্সের সদস্যরূপে খেলার জন্যে মনোনীত হন তিনি। সমগ্র খেলোয়াড়ী জীবনে একবারই এ সুযোগ পান। জেন্টলম্যানের বিপক্ষে তিনি ৬১ ও অপরাজিত ১৮ রান সংগ্রহ করেছিলেন।
নুজহাত পারভীন
নুজহাত মসিহ পারভীন (জন্ম: ৫ সেপ্টেম্বর ১৯৯৬) একজন ভারতীয় আন্তর্জাতিক নারী ক্রিকেটার। তিনি মধ্যপ্রদেশের অনূর্দ্ধ-১৬ ফুটবল দলের সাবেক ফুটবল অধিনায়ক ছিলেন, ২০১১ সালে তিনি সিঙ্গারাউলি জেলা ক্রিকেট দলের সাথে যোগ দেন। ২০১৬ সালের নভেম্বরে তিনি ওয়েস্ট ইন্ডিজের বিরুদ্ধে টি-টোয়েন্টি আন্তর্জাতিক সিরিজের জন্য ভারতীয় জাতীয় ক্রিকেট দলের হয়ে অভিষেক হয়। পারভিন মূলতঃ উইকেটরক্ষক-ব্যাটসম্যান হিসেবে খেলে থাকেন।
উইল্ফ বারবার
আন্তর্জাতিক ক্রিকেট
১৯৩৫ সালে উইল্ফ বারবারেকে দক্ষিণ আফ্রিকার বিপক্ষে টেস্ট সিরিজ খেলার জন্যে ইংল্যান্ড দলের সদস্যরূপে মনোনীত করা হয়। সিরিজের দ্বিতীয় টেস্টে পরাজিত হয়ে ১-০ ব্যবধানে পিছিয়ে থাকার পর তৃতীয় ও চতুর্থ টেস্টে খেলেন। এ মৌসুমে ইয়র্কশায়ারের ছয়জন খেলোয়াড়ের অন্যতম হিসেবে তাকে ইংরেজ দলে নেয়া হয়েছিল।
নুজহাত পারভীন
প্রাথমিক জীবন
নুজহাত মসিহ আলম এবং নাসিমা বেগমের কন্যা। তার ৪ ভাইবোন রয়েছে - বড় ভাই আমির সোহেল, বড় বোন নিমাত পারভিন, ছোট বোন আসিয়াহ পারভিন এবং ছোট ভাই অয়ন আশরাফ সোহেল।
উইল্ফ বারবার
আন্তর্জাতিক ক্রিকেট
চার ইনিংসে তিনি মাত্র ৮৩ রান তুলতে সক্ষম হন। চতুর্থ টেস্টে ব্যক্তিগত সর্বোচ্চ ৪৪ রান তুলেন। তবে, ঐ টেস্টগুলোয় ইংল্যান্ড কেবলমাত্র ড্র করতে সক্ষম হয়। চূড়ান্ত খেলায় তাকে দলের বাইরে রাখা হয়েছিল। এছাড়াও নিশ্চিত ড্রয়ের দিকে গড়া টেস্টে নিজস্ব দ্বিতীয় ও চূড়ান্ত বলে একটি উইকেট পেয়েছিলেন। এ খেলাগুলোর পর এমসিসি’র ব্যবস্থাপনায় এরল হোমসের অধিনায়কত্বে শীতকালে অস্ট্রেলিয়া ও নিউজিল্যান্ডে টেস্টবিহীন সফরে অংশ নেন। জ্যেষ্ঠ ও পেশাদার খেলোয়াড় হলেও অস্ট্রেলিয়ার মাটিতে প্রত্যাশা অনুযায়ী খেলতে পারেননি। তবে, নিউজিল্যান্ডে প্রতিনিধিত্বমূলক দলের বিপক্ষে ৬০.৮৩ গড়ে ৩৬৫ রান তুলেছিলেন। এ সফরে সবগুলো প্রথম-শ্রেণীর খেলায় ৪১.৯৪ গড়ে ৭৯৭ রান তুলেন। তন্মধ্যে, দুইটি শতরানের ইনিংস খেলেছিলেন তিনি।
নুজহাত পারভীন
প্রাথমিক জীবন
তিনি সিংরুলিতে জন্মগ্রহণ করেন এবং মধ্যপ্রদেশ ও কেন্দ্রীয় অঞ্চলের হয়ে ঘরোয়া ক্রিকেট খেলে থাকেন।
উইল্ফ বারবার
আন্তর্জাতিক ক্রিকেট
আর কোন টেস্টে খেলায় অংশ না নিলেও দ্বিতীয় বিশ্বযুদ্ধের পূর্ব-পর্যন্ত চার মৌসুমে নিয়মিতভাবে রান তুলেছিলেন। ১৯৩৬ সালে ৯৯৩ রান তুললেও প্রতি মৌসুমেই প্রায় দেড় হাজার রান তুলেন। ১৯৩৮ সালে ৩৪-এর নিচের রান পেয়েছিলেন। এ সময়ে তার ব্যাটিং গড় ৩৬ থেকেও ৩৮-এর মধ্যে সীমাবদ্ধ ছিল। ১৯৩৬ সালে ইয়র্কশায়ারের ব্যাটিংয়ে গড়ে দ্বিতীয়, ১৯৩৭ ও ১৯৩৯ সালে চতুর্থ হলেও ১৯৩৮ সালে ষষ্ঠ স্থানে অবস্থান করেছিলেন।   যুদ্ধের পর আর একটিমাত্র পূর্ণাঙ্গ মৌসুমে খেলেন। ১৯৪৬ সালে ৩০ গড়ে ১১৭০ রান তুলে ইয়র্কশায়ারের ব্যাটিং গড়ে চতুর্থ স্থান লাভ করেন। এ সংগ্রহটি অষ্টম ও শেষবারের মতো এক মৌসুমে সহস্র রান সংগ্রহের ঘটনা ছিল। এ মৌসুমগুলোয় উইল্ফ বারবারের রান ইয়র্কশায়ারের ১৯৩৭ থেকে ১৯৩৯ ও যুদ্ধের পর ১৯৪৬ সালে চারবার ধারাবাহিক শিরোপায় অসাধারণ ভূমিকা রাখে। খেলোয়াড়ী জীবনের শেষদিকে ১৯৪৭ সালে আরও তিনটি খেলায় অংশ নেন। ১৯৩২ সালে দলের নিয়মিত সদস্যের মর্যাদা লাভের পর ১৯৪৬ সালে সর্বশেষ পূর্ণাঙ্গ মৌসুম খেলাকালীন মোট সাতবার চ্যাম্পিয়নশীপ শিরোপা বিজয়ী দলের সদস্য ছিলেন তিনি।
অর্জনসমূহ
উদ্বোধনী ব্যাটসম্যান হলেও মাঝে-মধ্যে নিচেরদিকে ব্যাটিংয়ে নামতেন তিনি। চাপমুক্ত অবস্থায় খেলতে ভালোবাসতেন। দলের বিপর্যয়কালীন কিংবা বোলিং উপযোগী পিচে তাকে রুখে দাঁড়াতে দেখা যায়নি। বিল বোসের অভিমত, তিনি সঠিকমানের ও অর্থোডক্স ব্যাটসম্যান হিসেবে তার দেখা সেরা খেলোয়াড় ছিলেন। এমনকি লেন হাটনের চেয়েও তিনি এগিয়েছিলেন। উইল্ফ বারবার দয়ালু ও লাজুক প্রকৃতির ছিলেন। তিনি খেলায় তার অবদানের বিষয়কে পর্যাপ্ত হিসেবে গণ্য করতেন না; এমনকি সেঞ্চুরি করার পরও আক্ষেপ প্রকাশ করতেন। তার মৃত্যুতে উইজডেন মন্তব্য করে যে, খেলায় তিনি অসাধারণ অবদান রেখে গেছেন।
১৯৩৫ সালে সারের বিপক্ষে ব্যক্তিগত সর্বোচ্চ ২৫৫ রান তুলেন। এ ইনিংসে তিনি ব্যাটিং উদ্বোধনে নামেন ও উপর্যুপরী তিনটি শতরানের জুটি গড়েন। এছাড়াও, ১৯৩৪ সালে কেন্টের বিপক্ষে ২৪৮ রান তুলেন। প্রথম ইনিংসে ৭৩ রান করলেও কেন্ট ১৪৮ রানে এগিয়েছিল। খেলার দ্বিতীয় দিনে ১৪৮ রানে এগিয়ে থাকে তার দল। লেন হাটনের সাথে প্রথম উইকেটে ২৬৭ রান তুলেন। এ খেলায় ইয়র্কশায়ার ড্র করেছিল। ইয়র্কশায়ারের পক্ষে উদ্বোধনী জুটিতে সাতবার শতরানের ইনিংস খেলেন। তন্মধ্যে, আর্থার মিচেলের সাথে চারটি জুটি গড়েন। অন্য ছয়টি ২০০ রানের ছিল। ১৯৩২ সালে মিডলসেক্সের বিপক্ষে মরিস লেল্যান্ডের সাথে সাড়ে চার ঘণ্টায় ৩৪৬ রান তুলেন। এটি ইয়র্কশায়ারের দ্বিতীয় উইকেটে রেকর্ডসংখ্যক রান ছিল। ডিপ অঞ্চলে ফিল্ডিং করতেন। উইজডেন কর্তৃপক্ষ তার এই ফিল্ডিংকে প্রথম-শ্রেণীররূপে গণ্য করেছে। বিল বোস বলেন, প্রায় সাড়ে তিন বছর তার বোলিংয়ে লেগ সাইডে অবস্থান করে বাউন্ডারী সীমানায় কোন ক্যাচ হাতছাড়া করেননি।
অবসর
প্রথম-শ্রেণীর ক্রিকেট থেকে অবসর গ্রহণের পর পঞ্চাশোর্ধ্ব বয়সেও ক্লাব ক্রিকেটে দূর্দান্ত পদচারণ ছিল উইল্ফ বারবারের। ১৯৫২ সাল পর্যন্ত লিজেট গ্রীন ও কিং ক্রসের পক্ষে খেলেন। ১৯৫২ থেকে ১৯৫৫ সাল পর্যন্ত সেন্ট্রাল ইয়র্কশায়ার লীগে মিরফিল্ডের পক্ষে খেলেন। ১৯৫২ সালে পুণর্গঠনের পর ক্লাবের প্রথম পেশাদার ক্রিকেটার ছিলেন। এ সময়ে ক্লাবের পক্ষে এগারোটি অর্ধ-শতরানের ইনিংস খেলেন ও একবার ব্যাটিংশৈলীর কারণে পুরস্কৃত হয়েছিলেন।
মিরফিল্ড থেকে চলে আসার পর নর্থ রাইডিং এডুকেশনাল অথরিটিজের কোচের দায়িত্বে ছিলেন। এরপর হ্যারোগেটের স্কুলে কোচ ও মাঠ কর্মকর্তার ভূমিকায় অবতীর্ণ হয়েছিলেন। ৬৭ বছর বয়সে ১০ সেপ্টেম্বর, ১৯৬৮ তারিখে স্বল্পকালীন রোগে আক্রান্ত হয়ে ব্রাডফোর্ডের হাসপাতালে উইল্ফ বারবারের দেহাবসান ঘটে।
নগরায়ন
নগরায়ন (বা শহরায়ন) বলতে গ্রামাঞ্চল থেকে শহুরে অঞ্চলে জনসংখ্যার স্থানান্তর, গ্রামের তুলনায় নগর অঞ্চলে বসবাসরত মানুষের অনুপাত ক্রমশ বৃদ্ধি এবং কোনো সমাজ যেভাবে এই পরিবর্তনের সাথে খাপ খাইয়ে নেয় তা বোঝায়। এটি মূলত এমনন একটি প্রক্রিয়া যার মাধ্যমে শহর এবং নগরগুলো গঠিত হয় এবং আরও বেশি লোক বসবাস এবং কাজ শুরু করায় তা বৃহত্তর হয়ে ওঠে। জাতিসংঘ প্রস্তাব করেছিল যে ২০০৮ সালের  শেষদিকে বিশ্বের জনসংখ্যার অর্ধেক লোক শহুরে এলাকায় বাস করবে। ভবিষ্যদ্বাণী করা হয়েছে যে ২০৫০ সালের মধ্যে উন্নয়নশীল বিশ্বের প্রায় ৬৪% এবং উন্নত বিশ্বের ৮৬ শতাংশই নগরায়িত হয়ে নগরাঞ্চলে পরিণত হবে।
ভারত মিহির
ভারত মিহির উপনিবেশিক ব্রিটিশ রাজকালে বাংলায় প্রকাশিত একটি ভারতীয় প্রকাশনা সংস্থা এবং সংবাদপত্র ছিল। কলকাতা এবং ময়মনসিংহে (বর্তমানে বাংলাদেশে) এর শাখা ছিল। ব্রিটিশ সরকার এটিকে ১৮৭৮ সালের ভার্নাকুলার প্রেস আইন দ্বারা নিষিদ্ধ করেছিল।
মানুষের প্রতিভা বা শক্তিশালী দিককে কাজে লাগানোর নীতিমূলক রূপক কাহিনী
থাম্ব|461x461পিক্সেল| প্রতিভাগুলোর দৃষ্টান্ত, একটি ১৭১২ কাঠের ওপর চিত্রিত। অলস চাকরটি তার সমাহিত প্রতিভার সন্ধান করে, যখন আরও দুটি চাকর তাদের উপার্জন তাদের মালিকের কাছে উপস্থাপন করে। মানুষের প্রতিভা বা শক্তিশালী দিককে কাজে লাগানোর নীতিমূলক রূপক কাহিনী (একে মিনাসের নীতিমূলক রূপক কাহিনীও বলা হয়)। মিনাস হচ্ছে যীশুর ঘটনার সাথে জড়িত ব্যক্তি। এটা নিউ টেস্টামেন্টের দুটি সিনোপটিক, ক্যানোনিকাল গসপেলগুলোতে উল্লিখিত হয়েছে:
যদিও এই দৃষ্টান্তগুলির প্রত্যেকটির মূল থিমটি মূলত একই, তবুও ম্যাথিউসের সুসমাচারে এবং লূকের ইঞ্জিলের মধ্যে নীতিগর্ভ রূপকগুলির মধ্যে পার্থক্যগুলি ইঙ্গিত দেয় যে নীতিগর্ভ রূপগুলি একই উত্স থেকে উদ্ভূত নয়। ম্যাথুতে, শুরুর শব্দগুলি দশটি ভার্জিনের পূর্ববর্তী নীতিগর্ভ রূপক দৃষ্টান্তকে যুক্ত করেছে, যা স্বর্গরাজ্যকে বোঝায়। লুকের সংস্করণটিকে পাউন্ডের উপমাও বলা হয়।
ম্যাথু এবং লূক উভয়েরই মধ্যে একজন মাস্টার তার ভ্রমণে যাওয়ার সময় তাঁর দাসদের তাঁর জিনিসপত্রের ভার রাখেন। ফিরে আসার পরে, মাস্টার তার দাসদের দায়িত্বের মূল্যায়ন করেন। মুনাফা অর্জনের জন্য প্রত্যেকে তার পণ্যগুলির বুদ্ধিমান বিনিয়োগ করতে কতটা বিশ্বস্ত ছিল সে অনুযায়ী তিনি তাদের মূল্যায়ন করেন। এটা পরিষ্কার যে মাস্টার চাকরদের তদারকি থেকে কিছু লাভ চেয়েছিলেন। একটি লাভ দাসদের পক্ষ থেকে বিশ্বস্ততার ইঙ্গিত দেয়। মালিক তার দাসদের প্রতিদান দিয়েছিলেন যে প্রত্যেকজন কীভাবে তার দায়িত্ব পালন করে। তিনি দু'জন দাসকে "বিশ্বস্ত" বলে বিচার করেন এবং তাদেরকে একটি ইতিবাচক প্রতিদান দেন। একক "অবিশ্বস্ত" চাকর, যিনি এটি নিরাপদে খেলেন, একটি নেতিবাচক ক্ষতিপূরণ দেওয়া হয়।
ইব্রীয়দের নন-প্রৌ G় সুসমাচারে থিম্যাটিকভাবে বৈকল্পিক উপমা দেখা যায়, যেখানে তাঁর নিষ্ঠুর মালিকের কাছ থেকে অর্থ লুকিয়ে রাখে এমন চাকরকে তিরস্কার করা হয়, তবে ধনী ধনী বান্দার চেয়ে আরও ধার্মিক হিসাবে উপস্থাপিত হয়, যিনি তার অর্থকে ছড়িয়ে দিয়েছিলেন এবং অন্ধকারে ফেলেছিলেন।
জেসিকা জেমিস
জেসিকা রেডিং (৮ মার্চ১৯৭৯ - ১৭ সেপ্টেম্বর ২০১৯), তার মঞ্চ নাম জেসিকা জেমস দ্বারা পরিচিত, একজন মার্কিন অভিনেত্রী এবং পর্নোগ্রাফিক অভিনেত্রী ছিলেন। তিনি ছিলেন হাসলারের প্রথম চুক্তিবদ্ধ মডেল এবং ২০০৪ সালে "বছরের হাসলারের "হানি অব দ্য ইয়ার, আগস্ট ২০০৮-এ পেন্টহাউস পেট হয়েছিলেন। তিনি স্পিজু, একটি পর্নোগ্রাফিক চলচ্চিত্র স্টুডিওর সহ-প্রতিষ্ঠাতা ছিলেন।
জীবনের প্রথমার্ধ
জেসিকা রেডিং ৮ মার্চ ১৯৭৯ সালে অ্যাঙ্কোরেজ, আলাস্কার ডেবোরা এবং মাইকেল রেডিং (১৯৫০-২০০৩) এর কাছে জন্মগ্রহণ করেছিলেন। তার মা চেক এবং ফরাসি বংশোদ্ভূত, এবং তার বাবা ড্রাগ এনফোর্সমেন্ট অ্যাডমিনিস্ট্রেশনের একজন গোপন এজেন্ট হিসাবে কাজ করেছিলেন এবং ভিয়েতনাম যুদ্ধে লড়াই করেছিলেন। তার একটি ছোট বোন ছিল, বনি। রেডিং অ্যারিজোনার রিও সালাডো কলেজ থেকে স্নাতক হওয়ার আগে নিউ মেক্সিকোর রোজওয়েলের নিউ মেক্সিকো মিলিটারি ইনস্টিটিউটে যোগদান করেন। এরপর তিনি চতুর্থ থেকে ষষ্ঠ শ্রেণির শিক্ষক হিসেবে তিন বছর কাজ করেন। তার ওয়েবসাইট বলে যে, তিনি কলা ডিগ্রীধারী এবং শাস্ত্রীয় পিয়ানো বাজাতে পারেন।
লিরয় এডওয়ার্ড হুড
লিরয় এডওয়ার্ড হুড (ইংরেজি: Leroy Edward Hood; জন্ম: ১০ অক্টোবর, ১৯৫৮) হলেন একজন মার্কিন জীববিজ্ঞানী। তিনি ক্যালটেক এবং ইউনিভার্সিটি অব ওয়াশিংটন এর শিক্ষক ছিলেন।
জীবনী
হুড ১৯৩৮ সালের ১০ অক্টোবর মন্টানার মিসৌলায় জন্মগ্রহণ করেন। তার পিতা টমাস এডওয়ার্ড হুড ছিলেন একজন তড়িৎ প্রকৌশলী এবং মাতা মার্টেল ইভিলিন ওয়ার্ডসঅর্থের গার্হস্থ্য অর্থনীতি বিষয়ে ডিগ্রি ছিল। হুড মন্টানার শেলবিতে বেড়ে ওঠেন।
তিনি ক্যালটেক থেকে স্নাতক সম্পন্ন করেন, যেখানে তার শিক্ষকদের মধ্যে উল্লেখযোগ্য ছিলেন রিচার্ড ফেনম্যান এবং লিনাস পলিং। তিনি জনস হপকিন্স স্কুল অব মেডিসিন থেকে ১৯৬৪ সালে ডক্টর অব মেডিসিন এবং ক্যালটেক থেকে ১৯৬৮ সালে পিএইচডি ডিগ্রি অর্জন করেন।
পুরস্কার ও সম্মাননা
লিরয় হুড ন্যাশনাল একাডেমি অব সায়েন্সেস (১৯৮২) ন্যাশনাল একাডেমি অব মেডিসিন (প্রাক্তন ইনস্টিটিউশন অব মেডিসিন, ২০০৩) এবং ন্যাশনাল একাডেমি অব ইঞ্জিনিয়ারিং (২০০৭) এর সদস্য। তিনি ১৫জন বিজ্ঞানীদের একজন যিনি এই তিনটি একাডেমির সদস্য হিসেবে নির্বাচিত হয়েছেন। এছাড়া তিনি আমেরিকান একাডেমি অব আর্টস অ্যান্ড সায়েন্সেস (১৯৮২), ও আমেরিকান ফিলোসফিক্যাল সোসাইটির (২০০২) সদস্য, আমেরিকান সোসাইটি ফর মাইক্রোবায়োলজির ফেলো, এবং ন্যাশনাল একাডেমি অব ইনভেন্টর্স (২০১২) এর চার্টার ফেলো। তিনি জনস হপকিন্স ও ইয়েল বিশ্ববিদ্যালয়সহ ১৭টি প্রতিষ্ঠান থেকে সম্মাননা ডিগ্রি লাভ করেন।
কাটিয়া ইদা কোয়েলহো
কাটিয়া ইদা কোয়েলহো, যিনি কাটিয়া কোয়েলহো নামে বেশি পরিচিত (জন্ম ১৩ই আগস্ট ১৯৯৯), তিনি হলেন গোয়ার একজন ভারতীয় পেশাদার উইন্ডসার্ফার (বায়ু চালিত জল ক্রীড়া খেলোয়াড়)। তিনি একজন ডিজাইনার এবং চিত্রকরও। কোয়েলহো বর্তমানে ভারতের একমাত্র মহিলা আইকিউফয়েলার (ওয়ার্ল্ড সেলিং দ্বারা নির্বাচিত একটি উইন্ডসার্ফিং বিভাগ)। তিনি ২০২২ সালের জুলাই মাসে, থাইল্যান্ডের পাটায়াতে আন্তর্জাতিক উইন্ডসার্ফিং কাপে আইকিউফয়েল পদক জিতেছেন, এই পদক জেতার ক্ষেত্রে তিনি হলেন প্রথম ভারতীয়।
ব্যক্তিগত জীবন
ইদা কোয়েলহো ১৯৯৯ সালের ১৩ আগস্ট, গোয়ার কাটিয়াতে জন্মগ্রহণ করেছিলেন, তাঁর পিতা হলেন ভারতের প্রাক্তন জাতীয় উইন্ডসার্ফিং চ্যাম্পিয়ন ডোনাল্ড কোয়েলহো। তিনি ওয়াটার অ্যান্ড বিচ স্পোর্টস প্রমোশন ফোরামের সহযোগিতায় গোয়ায় দ্য গোয়া বিচ স্পোর্টস একাডেমির (জিবিএসএ) উইন্ডসার্ফিং চালু করেছিলেন। ইদার ভাই ডেইন এডগার অ্যাগনেলো কোয়েলহো ও একজন উইন্ডসার্ফিং চ্যাম্পিয়ন। একসাথে তাঁদের বলা হয় কোয়েলহো ভাইবোন।
উইন্ডসার্ফিং ক্রীড়া জীবন
ইদা ১১ বছর বয়সে উইন্ডসার্ফিং শুরু করেন। তিনি ১৪ বছর বয়সে ২০১৪ গ্রীষ্মকালীন যুব অলিম্পিকে প্রতিদ্বন্দ্বিতা করেন।
তাঁর পুরস্কারের মধ্যে রয়েছে ১০টি জাতীয় স্বর্ণপদক, এবং ২০১৫ সালে টেকনো এশিয়ান ওপেন চ্যাম্পিয়নশিপে ২টি ব্রোঞ্জ। তিনি ২০১৮ এশিয়ান গেমস মিক্সড আরএস: ওয়ান-এ তাঁর ভাই ডেইন এডগার অ্যাগনেলো কোয়েলহোর সঙ্গে টিম ইন্ডিয়া হিসেবে ভারতের প্রতিনিধিত্ব করেছেন।
২০২২ সালের জুলাই মাসে, থাইল্যান্ডের পাটায়ায়, ইদা আন্তর্জাতিক উইন্ডসার্ফিং কাপে ভারতের প্রতিনিধিত্ব করেন - এবং দ্বিতীয় স্থান অর্জন করেন। তিনি প্রথম ভারতীয় হিসেবে আইকিউফয়েল মেডেল জেতেন।
মোহাম্মদ রহমত মিয়া
মোহাম্মদ রহমত মিয়া (জন্ম: ৮ ডিসেম্বর ১৯৯৯; রহমত মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী খেলেছেন এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৮ সালে, রহমত বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।
প্রারম্ভিক জীবন
মোহাম্মদ রহমত মিয়া ১৯৯৯ সালের ৮ই ডিসেম্বর তারিখে বাংলাদেশের মাগুরায় জন্মগ্রহণ করেছেন।
আন্তর্জাতিক ফুটবল
রহমত বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।
২০১৮ সালের ২৭শে মার্চ তারিখে, মাত্র ১৮ বছর ৩ মাস ২০ দিন বয়সে, রহমত লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে রহমত সর্বমোট ৪ ম্যাচে অংশগ্রহণ করেছেন।
সাঁকরাইল বিধানসভা কেন্দ্র
সাঁকরাইল (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। এই আসনটি তপশীলি উপজাতির জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৭৪ নং সাঁকরাইল বিধানসভা (এসসি) কেন্দ্রটি গঠিত হয়েছে নিম্নলিখিত গ্রামপঞ্চায়েতগুলি যেমন, আন্দুল,বানপুর-১,বানপুর-২,দক্ষিণ সাঁকরাইল,ধুলাগড়ী,কান্ডুয়া,মানিকপুর,মাশিলা,নলপুর,রঘুদেববাটি,সাঁকরাইল,সারেঙ্গা সাঁকরাইল সিডি ব্লকের অন্তর্গত এবং কলোরা-১,কলোরা-২,মাহিয়াড়ী-১,মাহিয়াড়ী-২ গ্রামপঞ্চায়েতগুলি ডোমজুর সিডি ব্লকের অন্তর্গত।
সাঁকরাইল বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
সমষ্টি উন্নয়ন ব্লক
থাম্ব|ভারতের সরকারি শাসনকাঠামো সমষ্টি উন্নয়ন ব্লক বা কমিউনিটি ডেভেলপমেন্ট ব্লক (সংক্ষেপে ব্লক) ভারতের গ্রামস্তরের স্থানীয় প্রশাসনিক বিভাগ। ব্লকের শাসনভার ব্লক উন্নয়ন আধিকারিকের (বিডিও) হাতে ন্যস্ত থাকে।
১৯৫২ সালে গ্রামীণ শিক্ষা, যোগাযোগ, স্বাস্থ্য ও স্বাস্থ্যসচেতনা কর্মসূচি বাস্তবায়নের লক্ষ্যে সমষ্টি উন্নয়ন কর্মসূচি ঘোষিত হয়। ১৯৫৬ সালে প্রথম পঞ্চবার্ষিকীর পরিকল্পনার শেষে ভারতে ২৪৮টি (জনসংখ্যার এক-পঞ্চমাংশ), ১৯৬১ সালে দ্বিতীয় পঞ্চবার্ষিকী পরিকল্পনার শেষে ৩০০০টি (জনসংখ্যার ৭০ শতাংশ) ও ১৯৬৪ সালে দেশের সর্বত্র সমষ্টি উন্নয়ন ব্লক গঠিত হয়।
নাভি
নাভি মানব দেহের বহিরাঙ্গের একটি বিশেষ স্থান। মাতৃগর্ভে থাকা কালে মানব ভ্রূণে যে নাড়ির মাধ্যমে মায়ের শরীর থেকে খাদ্য সংবাহিত হয় শিশুর জন্মকালে তা কেটে ফেলা হয় এবং একটি প্যাঁচ দিয়ে কাটা মুখ বন্ধ করা হয়। এই সুস্পষ্ট অংশটি মানবদেহের তলপেটের ঠিক ওপরে চিরকাল দৃশ্যমান থাকে এবং নাভি নামে আখ্যায়িত। চিকিৎসা শাস্ত্রে একে বলা হয় আম্বিলিকাস। সকল স্তন্যপায়ী প্রাণী যাদের জন্ম মাতৃ জরায়ুতে তাদের নাভী থাকে।
কাঠামো
আপাতত ইংরেজি আর্টিকেল টি ব্যবহার করা হচ্ছে, খুব শীঘ্রই অনুবাদ দেওয়া হবে।
গঠন
<!--
The umbilicus is used to visually separate the abdomen into quadrants.
The umbilicus is a prominent scar on the abdomen, with its position being relatively consistent among humans. The skin around the waist at the level of the umbilicus is supplied by the tenth thoracic spinal nerve (T10 dermatome). The umbilicus itself typically lies at a vertical level corresponding to the junction between the L3 and L4 vertebrae, with a normal variation among people between the L3 and L5 vertebrae.
Parts of the adult navel include the "umbilical cord remnant" or "umbilical tip", which is the often protruding scar left by the detachment of the umbilical cord. This is located in the centre of the navel, sometimes described as the button. Around the umbilical cord remnant, is the "umbilical collar", formed by the dense fibrous umbilical ring. Surrounding the umbilical collar is the periumbilical skin. Directly behind the navel is a thick fibrous cord formed from the umbilical cord, called the urachus, which originates from the bladder.
Forms
The navel is unique to each individual due to its being a scar, and various general forms have been classified by medical practitioners.
নাভীসংশ্লিষ্ট অন্যান্য সমস্যা
নাভিতে ব্যাক্টেরিয়ার সংক্রমণে প্রদাহ সৃষ্টি হতে পারে। এতে দেহের তাপমাত্রা বৃদ্ধি পায় এবং নাভিমূলে পুঁজ দেখা দিতে পারে। এই সমস্যাকে চিকিৎসাশাস্ক্রীয় ভাষায় বলা হয় ওমফ্যালাইটিস। এর প্রতিকার হিসাবে ডাক্তাররা রোগীকে উপযুক্ত অ্যান্টিবায়োটিক দিয়ে থাকেন।
নাভির নিচে শাড়ী
প্রাচীন চিত্রকলায় দৃশ্যমান নাভি সহ অনাবৃত পেটের নারীদেহ প্রায়শঃ দেখা যায়। তবে ভারতীয় সংস্কৃতিতে নারীরা শাড়ী সাধারণতঃ এমনভাবে পরে যেন নাভি ঢেকে থাকে। তবে বিংশ শতাব্দীর মধ্যভাগের শুরুর দিকে নাভির নিচে শাড়ী পরার ফ্যাশন চালু হয়। ধনী পরিবারের কিছু মেয়ে, অভিনেত্রী ও মডেলদের মধ্যে শুরু হলেও নাভির নিচে শাড়ী পরা বিস্তার লাভ করে। এটা শুধু নাভিকে অনাবৃত করার জন্য নয়, পেটের যতটা সম্ভব দৃশ্যমান রাখার জন্যও অনেকে শাড়ী অনেক নামিয়ে পরতে শুরু করে।
যৌন তাৎপর্য
নাভির প্রতি যৌনাকর্ষণ এক প্রকারের বস্তুকাম হিসেবে পরিগণিত। তবে পর্যবেক্ষণ বিজ্ঞানী ডেসমণ্ড মরিস-এর মতে অনেক পুরুষের কাছে নাভি নারীর যোনীর প্রতীক। আর তাই নাভির যৌনাকর্ষণ রয়েছে।
তান্ত্রিক সাধনা ও নাভি
তন্ত্র সাধনায় বিশ্বাস করা হয় যে, মানুষের মধ্যে জীবাত্মা ঘুমন্ত থাকে এবং সাধানার মাধ্যমে তাকে জাগাতে হয়। এই প্রক্রিয়ায় নাভিমূলের ভূমিকা রয়েছে। শ্রীরামকৃষ্ণ বলেছেন, ‘‘যখন সংসারে মন থাকে, তখন, লিঙ্গ, গুহ্য ও নাভি মনের বাসস্থান, মনের চতুর্থ ভূমি হৃদয়, তখন প্রথম চৈতন্য হয়েছে। তখন আর নিচের দিকে মন যায় না। মনের পঞ্চম ভূমি কণ্ঠ। মন যার কণ্ঠে উঠেছে, তার ঈশ্বরীয় কথা বই অন্য কোনও কথা শুনতে বা বলতে ভাল লাগে না। মনের ষষ্ঠ ভূমি কপাল। সেখানে অহর্নিশি ঈশ্বরীয় রূপ দর্শন হয়। শিরোদেশে সপ্তম ভূমি। সেখানে মন গেলে ব্রহ্মের প্রত্যক্ষ দর্শন মেলে।’’ তন্ত্র-সাধনার উদ্দেশ্য হলো মানব মনকে নাভি সহ প্রথমোক্ত তিন অধিষ্ঠান থেকে মুক্ত করা। এর জন্য সর্বাগ্রে প্রয়োজন মনঃসংযম । তন্ত্র সাধনায় নাভি-চক্রকে মনিপুর বলা হয়ে থাকে।
মিরপুর থানা, ঢাকা
মিরপুর বাংলাদেশের ঢাকা বিভাগের ঢাকা জেলার অন্তর্গত একটি থানা। এর উত্তরে শাহ আলী থানা ও পল্লবী থানা, দক্ষিণে থানা ও দার-উস-সালাম থানা, পূর্বে কাফরুল থানা ও পল্লবী থানার একাংশ এবং পশ্চিমে শাহ আলী থানা, দার-উস-সালাম থানা ও সাভার উপজেলা।
ইতিহাস
১৯৬২ সালে মিরপুর মডেল থানা প্রতিষ্ঠা করা হয় । একটি ইউনিয়ন পরিষদ,৮ টি ওয়ার্ড এবং ১১টি মৌজা নিয়ে এই থানা গঠিত । ব্রিটিশ আমলে এই থানা কেরাণিগঞ্জ থানার অন্তর্ভুক্ত ছিলো । দেশ ভাগের পর পাকিস্তান আমলে একে তেজগাও থানার অধীনে নিয়ে যাওয়া হয় । তারপর বাংলাদেশ স্বাধীন হলে ১৯৭২ সালের ৩১শে জানুয়ারি মিরপুর মডেল থানাটি আলাদা একটি স্বাধীন থানার মর্যাদা লাভ করে ।
ভৌগোলিক অবস্থান
মিরপুরের অবস্থান ঢাকা জেলার উত্তর-পূর্বে ২৩.৮০৪২° উত্তর এবং ৯০.৩৬৬৭° পূর্ব অক্ষাংশে। এর মোট আয়তন ৫৮.৬৬ বর্গ কিলোমিটার (২২.৬৫ বর্গ মাইল)।
জনসংখ্যা
মিরপুর মডেল থানায় ১,০৭৪,২৩২ জন মানুষ বসবাস করেন । মোট জনসংখ্যার ৫৪.৫% পুরুষ এবং ৪৫.৮৫% নারী । ১৮ বছরের বেশি মানুষের সংখ্যা ৬১০,২৭০ জন এবং সাক্ষরতার হার ৬৮.৯% ,যেখানে সারা দেশে সাক্ষরতার হার মাত্র ৪৮.৬%। এই থানাটিকে সম্প্রতি শাহ আলী,পল্লবী এবং কাফরুল নামক তিনটি থানায় বিভক্ত করা হয়েছে ।
নিকুসিয়ার
নিকুসিয়ার মোহাম্মদ ছিলেন ত্রয়োদশ মুঘল সম্রাট। তিনি ৪০ বছরের বেশি বয়সে ১৭১৯ খ্রিষ্টাব্দে সিংহাসনে বসেন। স্থানীয় মন্ত্রী বীরবল তাকে পুতুলের মত ব্যবহার করতেন এবং তাকে সম্রাট হিসেবে ঘোষণা করেছিল এই শর্তে যে তিনি সারা জীবন হারেমের ভিতরে কাটাবেন। তাকে সাইদ ভাতৃগণ ব্যাঙ্গ করতো এবং পুনরায় তাকে কারাগারে নিক্ষেপ করেছিলেন। তিনি ১৭২৩ খ্রিষ্টাব্দে ৪৩ বছর বয়সে মৃত্যুবরণ করেছিলেন।
উইলিয়াম ক্লিফোর্ড (ক্রিকেটার)
উইলিয়াম ক্লিফোর্ড (১৪ ডিসেম্বর ১৮১১ - ৫ সেপ্টেম্বর ১৮৪১) একজন ইংলিশ ক্রিকেটার যিনি কেন্ট কাউন্টি দলের হয়ে খেলেছিলেন। তিনি ডানহাতি ব্যাটসম্যান এবং মাঝে মাঝে উইকেট-রক্ষক হিসেবে খেলতেন।
তার পিতামহ ছিলেন জর্জিয়ান অলরাউন্ডার রবার্ট ক্লিফোর্ড এবং তার ভাই ফ্রান্সিস ক্লিফোর্ডও উনিশ শতকের মধ্যভাগে কেন্ট কাউন্টি ক্রিকেট ক্লাবের হয়ে প্রথম-শ্রেণীর ম্যাচ খেলেছিলেন।
উইলিয়াম ক্লিফোর্ড ১৮৩৪ মরসুমে আত্মপ্রকাশ করেছিলেন এবং ২৯ টি প্রথম-শ্রেণীর ম্যাচ খেলেছিলেন। তিনি ১৮৪৪ সালে গ্রাভেন্ডে, কেন্ট সম্ভবত ৩০ বছরের কম বয়সে মারা গিয়েছিলেন।
পিরোজপুর রিভারভিউ ইকোপার্ক
পিরোজপুর রিভারভিউ  (পিরোজপুর ডিসি পার্ক নামেও পরিচিত ) পিরোজপুরের বলেশ্বর নদীর তীরে অবস্থিত ইকোপার্ক। ২০১০ সালে এটি তৈরি করা হয় এবং ২০১৪ সালে পিরোজপুর জেলা কমিশন অফিসের ওপর এর সার্বিক দায়িত্ব অর্পিত হয়। ২০১৫ সালে বনবিভাগ জলবায়ু পরিবর্তন ট্রাস্ট ফান্ডের অর্থায়নে পার্কটির উন্নয়ন করার প্রকল্প হাতে নেয়।
অবস্থান
ইকোপার্কটি পিরোজপুর জেলা সদর থেকে ২.৫ কিলোমিটার দূরে নামাজপুর গ্রামে অবস্থিত।
বিবরণ
সামাজিক বন বিভাগের অর্থায়নে ২.৫৪ হেক্টর জমিতে নির্মিত হয়েছে পার্কটি। ২০০৭ সালে সাবেক জেলা প্রশাসক মনছুর রাজা চৌধুরী পার্কটি স্থাপনের উদ্যোগ নেন। ইকোপার্কটিতে রয়েছে কৃত্রিম ঝরনা আর পাহাড়ের নিদর্শন। নদীঘেঁষে একটি রাস্তা রয়েছে এবং রয়েছে পাঁচতলা বিশিষ্ট একটি ওয়াচ টাওয়ার। পার্কটিতে একটি হ্রদ রয়েছে এবং হ্রদের উপর দুটি কাঠের সেতু আছে। পার্কটিতে বাগান, দোলনাসহ বিভিন্ন বিনোদনের ব্যবস্থা রয়েছে।
ডিজিটাল স্বাস্থ্য
ডিজিটাল স্বাস্থ্য হলো স্বাস্থ্যসেবা সরবরাহের জন্য স্বাস্থ্য, স্বাস্থ্যসেবা, জীবনযাপন এবং সমাজের সাথে ডিজিটাল প্রযুক্তির একত্রিতকরণ এবং ঔষুধকে আরও ব্যক্তিগতকৃত এবং সুনির্দিষ্ট করে তোলার জন্য একটি মাধ্যম। এই শৃঙ্খলে চিকিৎসা অধীনে থাকা লোকজনের দ্বারা প্রাপ্ত স্বাস্থ্য সমস্যাগুলি মোকাবেলায় সহায়তা করার জন্য তথ্য এবং যোগাযোগ প্রযুক্তি ব্যবহার বিশেষ ভাবে জড়িত।  এই প্রযুক্তিগুলির মধ্যে টেলিমেডিসিন, ওয়েব-ভিত্তিক বিশ্লেষণ, ইমেল, মোবাইল ফোন এবং অ্যাপ্লিকেশন, ক্ষুদে বার্তা, পরিধানযোগ্য ডিভাইসসহ হার্ডওয়্যার এবং সফ্টওয়্যার উভয় দ্বারা সমাধান এবং পরিষেবাদি অন্তর্ভুক্ত।  সাধারণত, ডিজিটাল স্বাস্থ্য স্বাস্থ্যসেবা পেশাদার তাদের গ্রাহকদের অসুস্থতা এবং স্বাস্থ্য ঝুঁকি কম করতে সহায়তা করার জন্য স্মার্ট ডিভাইস এবং যোগাযোগ মাধ্যম ব্যবহার করে  তাদের স্বাস্থ্যসেবা প্রদান করে থাকে।
মেরে রাসকে কমর
মেরে রাসকে কমর (হিন্দি: "मेरे रश्के कमर"; বাংলা অর্থ: আমার চাঁদের ঈর্ষা) ফানা বুলান্দ শেহরি কর্তৃক রচিত একটি কাওয়ালি গান।  ১৯৮৮ সালে গানটিতে প্রথম সুর দেন কাওয়ালি ও সুফি গানের জনপ্রিয় শিল্পী ওস্তাদ নুসরাত ফাতেহ আলী খান। তার ভাগ্নে জনপ্রিয় সংগীত শিল্পী রাহাত ফাতেহ আলী খান বিভিন্ন কনসার্টে গাওয়ায় গানটি ব্যাপক জনপ্রিয়তা পায়।
ডিজিটাল স্বাস্থ্য
উপাদানসমূহ
কম্পিউটার, ডিজিটাল নেটওয়ার্কযুক্ত ফোন এবং ইন্টারনেটের সাহায্য নিয়ে স্বাস্থ্যসেবা প্রদান করা  বিজ্ঞানের একটি বিপ্লব।   ডিজিটাল স্বাস্থ্যের মূল উপাদানগুলি হলো - ওয়্যারলেস ডিভাইস, হার্ডওয়্যার সেন্সর এবং সফটওয়্যার সেন্সিং প্রযুক্তি, মাইক্রোপ্রসেসর এবং সংহত সার্কিট, ইন্টারনেট, সোশ্যাল নেটওয়ার্কিং, মোবাইল / সেলুলার নেটওয়ার্ক এবং বডি এরিয়া নেটওয়ার্ক, স্বাস্থ্য তথ্য প্রযুক্তি, জিনোমিক্স এবং ব্যক্তিগত জিনগত তথ্য । ডান|থাম্ব| ডিজিটাল স্বাস্থ্যের উপাদানসমূহ।
বান্দ্রা টার্মিনাস–জামনগর হামসফর এক্সপ্রেস
বান্দ্রা টার্মিনাস–জামনগর হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রের রাজধানী মুম্বাইয়ের সন্নিকটে অবস্থিত বান্দ্রা টার্মিনাস এবং গুজরাটের কাথিবাড়ের জামনগর রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৯২৩ / ২২৯২৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র ও গুজরাটের মধ্যে চলাচল করে।  ট্রেনটি ১৯০৯১ / ১৯০৯২ বান্দ্রা টার্মিনাস–গোরক্ষপুর হামসফর এক্সপ্রেস-এর সাথে রেক ভাগাভাগি করে।
মেরে রাসকে কমর
রিমিক্স
২০১৩ সালের ৫ এপ্রিল গানটি A1melodymaster দ্বারা সংশোধিত ও পুনঃনির্মিত এলবাম আকারে প্রকাশ পায়।  গানটির নতুন করে ২০১৭ সালের ১৬ মার্চ নুসরাত ফাতেহ আলী খানের কণ্ঠে বাদশাহো মুভিতে মুক্তি পায়।
ডিজিটাল স্বাস্থ্য
ডোমেন
স্বাস্থ্যসেবা সিস্টেমগুলিতে স্বাস্থ্য সিস্টেম ইঞ্জিনিয়ারিং অ্যাপ্লিকেশনগুলির মধ্যে জ্ঞান আবিষ্কার, সিদ্ধান্ত গ্রহণ, অপ্টিমাইজেশন, হিউম্যান ফ্যাক্টর ইঞ্জিনিয়ারিং, কোয়ালিটি ইঞ্জিনিয়ারিং এবং তথ্য প্রযুক্তি এবং যোগাযোগ অন্তর্ভুক্ত রয়েছে। মানব-কম্পিউটার-পরিবেশগত মিথস্ক্রিয়া মানব-কম্পিউটার মিথস্ক্রিয়া নীতিগুলি ব্যবহারকারী-কেন্দ্রিক, অভিজ্ঞতা-কেন্দ্রিক বা ক্রিয়াকলাপ কেন্দ্রিক ডিজাইনের আশেপাশে থাকে। ভার্চুয়াল বাস্তবতা, ভিডিও গেমিং পুনর্বাসন, এবং স্বাস্থ্যসেবা শিক্ষার্থী এবং রোগীর শিক্ষার জন্য একটি সামাজিক এবং ইন্টারেক্টিভ অভিজ্ঞতা সরবরাহ করার জন্য গুরুতর গেমস । প্রাকৃতিক ভাষা প্রসেসিং, স্পিচ স্বীকৃতি কৌশল এবং চিকিৎসা ডিভাইসগুলির জন্য স্পিচ এবং হিয়ারিং সিস্টেমগুলি বক্তৃতা এবং শ্রবণে সহায়তা করতে পারে (যেমন কোক্লিয়ার ইমপ্লান্ট )। টেলিহেলথ, টেলিমেডিসিন, টেলিক্যার, টেলিকোচিং এবং টেলিগ্রাহ্যতা দূরত্বে বিভিন্ন ধরনের রোগীর যত্নের ব্যবস্থা করে।
বান্দ্রা টার্মিনাস–জামনগর হামসফর এক্সপ্রেস
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
মেরে রাসকে কমর
জনপ্রিয়তা
গানটি পাকিস্তান ও ভারতের মধ্যে খুব জনপ্রিয়তা পায় এবং অনেক স্থানীয় শিল্পীদের দ্বারা কভার সংস্করণ হিসাবে অভিযোজিত হয়েছে; যেগুলি থেকে ইউটিউবে কিছু জনপ্রিয় জনপ্রিয়তা রয়েছে:
ডিজিটাল স্বাস্থ্য
বাস্তবায়ন
জাতীয় ডিজিটাল প্রোগ্রাম, যেমন - সমর্থন স্বাস্থ্য তা বিদ্যমান কানাডা স্বাস্থ্য ইনফোওয়ে রোগী ও প্রদানকারী রেজিষ্ট্রিসমূহ, ক্লিনিকাল ও ডায়াগনস্টিক ইমেজিং সিস্টেম, ক্লিনিকাল রিপোর্ট এবং কোর সিস্টেমে নির্মিত টিকা । ২০১৪ সালের মধ্যে কানাডিয়ান ৭৫% চিকিৎসক বৈদ্যুতিন মেডিকেল ব্যবহার করছিলেন।
বান্দ্রা টার্মিনাস–জামনগর হামসফর এক্সপ্রেস
লোকো লিংক
এই ট্রেনটি বড়োদরা ইলেকট্রিক লোকো শেড ডব্লিউএপি-৭ লোকোমোটিভ দ্বারা বান্দ্রা থেকে আমেদাবাদ পর্যন্ত যায়। বাকি পথ আমেদাবাদ থেকে জামনগর পর্যন্ত বটোয়া ডিজেল লোকো শেড ডব্লিউডিএম-৩এ বা ৩ডি লোকোমোটিভ দ্বারা চলে।
ডিজিটাল স্বাস্থ্য
বাস্তবায়ন
উগান্ডা এবং মোজাম্বিকে, সেল ফোন, স্থানীয় এবং আঞ্চলিক সরকার, প্রযুক্তিবিদ, বেসরকারী সংস্থা, একাডেমিয়া এবং শিল্পের রোগীদের মধ্যে অংশীদারত্বের ফলে এমস্বাস্থ্য সমাধান দিয়ে সক্ষম হয়েছে।
উদ্ভাবন চক্র
ডিজিটাল স্বাস্থ্যের উদ্ভাবন প্রক্রিয়াটি প্রযুক্তিগত সমাধানগুলির একটি পুনরাবৃত্ত চক্র যা স্বাস্থ্যসেবা সমস্যা সনাক্তকরণ, গবেষণা, ডিজিটাল সমাধান এবং সমাধানের মূল্যায়ন, কার্যকরী ক্লিনিকাল অনুশীলনগুলিতে বাস্তবায়ন পর্যন্ত পাঁচটি মূল ক্রিয়াকলাপে শ্রেণিবদ্ধ করা যেতে পারে। ডিজিটাল স্বাস্থ্য সফ্টওয়্যার ইঞ্জিনিয়ারিং দ্বারা গৃহীত পদ্ধতি এবং সরঞ্জামগুলিকে অন্তর্ভুক্ত করতে পারে, যেমন নকশা চিন্তাভাবনা এবং চৌকস সফ্টওয়্যার বিকাশ । এগুলি সাধারণত ডিজাইনের জন্য ব্যবহারকারী-কেন্দ্রিক পদ্ধতির অনুসরণ করে, যা তাদের দৈনন্দিন জীবনের বিষয় সম্পর্কিত বিশেষজ্ঞরা বাস্তব-বিশ্বের ডেটা ব্যবহার করে মূল্যায়ন করে।
অকল্যান্ড পার্ক একাডেমি অফ এক্সেলেন্স
শিক্ষায়তনিক
২০১৭ সালের হিসাবে অকল্যান্ড পার্ক একাডেমি অফ এক্সিলেন্সে ১ থেকে ১২ গ্রেড পর্যন্ত পাঠদান কার্যক্রম ছিল। এগুলি ফাউন্ডেশন, উচ্চমাধ্যমিক এবং এফইটি (আরও শিক্ষা এবং প্রশিক্ষণ) পর্যায় হিসাবে পরিচিত। ২০১১ সালে ১ থেকে ৬ গ্রেড দিয়ে প্রতিষ্ঠানটি পাঠদান শুরু হয়। প্রতিষ্ঠানটি প্রতিটি শিক্ষাবর্ষে ২০১৭ সাল অবধি একটি অতিরিক্ত গ্রেড যুক্ত করেছে। বর্তমানে এসব পর্যায় রয়েছেঃ
মাগুরা পল্লী বিদ্যুৎ সমিতি
মাগুরা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মাগুরা পল্লী বিদ্যুৎ সমিতি খুলনা বিভাগের মাগুরা জেলায় ০৩টি জোনাল অফিস এবং ১৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মাগুরা পল্লী বিদ্যুৎ সমিতি নিবন্ধিত হয় ২১ অক্টোবর, ১৯৯৫ সালে এবং বানিজ্যিকভাবে বিদ্যুতায়িত হয় ২৭ এপ্রিল, ১৯৯৬ সালে।
ইতিহাস
মাগুরা পল্লী বিদ্যুৎ সমিতি এর যাত্রা শুরু হয় ১৯৯৬ সালে। এ সমিতির অধীনে ০৪টি উপজেলা, ৩৬টি ইউনিয়ন ও ৭৫০টি গ্রাম রয়েছে। এর সদর দপ্তর মাগুরা জেলার পারনান্দুয়ালীতে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
মাগুরা পল্লী বিদ্যুৎ সমিতির দুই লক্ষেরও বেশি আবাসিক গ্রাহক রয়েছে।
ধরিত্রী (সংবাদপত্র)
ধরিত্রী একটি ভারতীয় দৈনিক পত্রিকা যা রাজধানী ভুবনেশ্বর থেকে ওড়িয়া ভাষায় প্রকাশিত হয়। ভুবনেশ্বরে সমাজবাদী সমিতি ১৯৭৪ সালের ২৪ নভেম্বর পত্রিকাটি প্রতিষ্ঠা করেছিল।
ওড়িশা পোস্ট
ওড়িশা পোস্ট একটি ভারতীয় ইংরেজি ভাষার দৈনিক পত্রিকা যা ২০১১ সালে ধরিত্রী গ্রুপ কর্তৃক প্রতিষ্ঠিত হয়েছিল। এটি ভুবনেশ্বর, সমবলপুর, আঙ্গুল, ওড়িশার রায়গাদা থেকে প্রকাশিত হয়েছে। পত্রিকার সম্পাদক হলেন তথাগত সাতপথী ।
শামলী জেলা
অবস্থান ও আয়তন
এই জেলাটির আয়তন ১,১৬৭.৫৮ বর্গ কিলোমিটার| এর উত্তরে শাহারানপুর জেলা; দক্ষিণে বাগপাত জেলা; পূর্বে মুজাফফরনগর জেলা এবং পশ্চিমে হরিয়ানা জেলা অবস্থিত। এটি দিল্লি-শামলী জাতীয় মহাসড়কের পাশে অবস্থিত; যা দিল্লি থেকে ১০০ কিলোমিটার, সাহারানপুর থেকে ৬৫ কিলোমিটার, মুজাফফরনগর থেকে ৩৮ কিলোমিটার এবং পানিপথ থেকে ৩৮ কিলোমিটার দূরে অবস্থিত।
জনমিতিক উপাত্ত
এখানকার মোট জনসংখ্যা ১৩,১৩,৬৫০ জন; যার মধ্যে পুরুষ ৬,৯৯,৩৯০ জন এবং নারী ৬,১৪,২৬০ জন।
২০১৩'র দাঙ্গা
যদিও এখানে ধর্মীয় সহনশীলতা দেখা যায় তবুও উত্তর প্রদেশের পশ্চিমাংশের অন্যান্য জেলাগুলির মতো শামলীও ২০১৩ সালে মুজফ্ফরনগরের দাঙ্গার সময় আক্রমণের শিকার হয়েছিল। ইন্ডিয়া টুডেতে ২০১৫ সালের মে মাসের একটি প্রতিবেদনে বলা হয় যে, ২০১৩ সালের আগস্ট ও সেপ্টেম্বর মাসের সহিংস দাঙ্গার পর থেকেই শামলি ও মুজাফফরনগর জেলাগুলি "সংবেদনশীল এলাকা" হিসাবে বিবেচিত হয়।
মাহমুত উস্তাওসমানোলু
মাহমুত উস্তাওসমানোলু (১৯২৯ — ২৩ জুন ২০২২), সাধারণত মাহমুদ এফেন্দি নামে পরিচিত ও তার শিষ্যদের কাছে "এফেন্দি হজরেতলেরি" নামে পরিচিত, ছিলেন একজন তুর্কি সুফি শায়খ ও ইস্তাম্বুলের আরসাম্বাবা কেন্দ্রিক নকশবন্দিয়া-খালিদিয়া তরিকার প্রভাবশালী ইসমাইলাগা জামিয়ার নেতা।
প্রাথমিক জীবন
উস্তাওসমানোলু অফ জেলার মিকো (বর্তমানে তাভসানলি) গ্রামের একটি ইমাম পরিবারে জন্মগ্রহণ করেন। তিনি ১০ বছর বয়সে তার পিতার অধীনে হাফিজ হন ও ১৬ বছর বয়সে তার ইজাজাহ অর্জন করে তার মাদ্রাসা শিক্ষা অব্যাহত রাখেন। পরে তিনি তার চাচাতো বোনকে বিয়ে করেন ও ইমাম হিসেবে কাজ শুরু করেন।
নকশবন্দি তরিকা
১৯৫২ সালে, উস্তাওসমানোলু আহিসকালি আলী হায়দার এফেন্দি (গুরবুজলার) নামে একজন নকশবন্দি শায়খের সাথে দেখা করেন, যিনি তার মুর্শিদ হন। আলী হায়দার এফেন্দি তাকে ১৯৫৪ সালে ইসমাইলাগা মসজিদের নিযুক্ত করেন। ১৯৬০ সাল নাগাদ, আলী হায়দার এফেন্দির মৃত্যুর পর উস্তাওসমানোলুর জীবন সবচেয়ে বড় মোড় নেয় ও তিনি পথের (তরিকা) নেতা হয়ে ওঠেন। ১৯৯৬ সালে, তিনি ইসমাইলাগা মসজিদের ইমাম হিসাবে অবসর গ্রহণ করেন।
১৯৯৬ সালের পর
উস্তাওসমানোলু পরের বছরগুলিতে কম পরিলেখ রাখার চেষ্টা করেছিলেন বিশেষ করে ১৯৯৭ সালের স্মারকলিপির পরে, তবে সম্প্রদায়ের অভ্যন্তরীণ দ্বন্দ্বের কারণে তার সম্পর্ক জনসাধারণের স্পটলাইটে এসেছিল। ১৯৯৮ সালে তার জামাতা হিজির আলী মুরাতোগ্লুকে হত্যা করা হয়েছিল ও ২০০৬ সালে, বেরাম আলী ওজতুর্ক নামে একজন অবসরপ্রাপ্ত ইমামকে মসজিদে হত্যা করা হয়েছিল এবং যে ব্যক্তি তাকে ছুরিকাঘাত করেছিল তাকে মণ্ডলীর দ্বারা মারধর করা হয়েছিল।
রেজেপ তাইয়িপ এরদোয়ান উস্তাওসমানোলুর সাথে ঘনিষ্ঠ সম্পর্ক বজায় রাখার জন্য পরিচিত। ২০১৪ সালে রাষ্ট্রপতি নির্বাচনের আগের রাতে এরদোয়ান উস্তাওসমানোলুর সাথে একটি উচ্চ প্রচারিত সফর করেছিলেন।
২০২২ সালের ২৩ জুন সংক্রমণের জন্য হাসপাতালে ভর্তি হওয়ার দুই সপ্তাহ পরে উস্তাওসমানোলু মারা যান।
খাতড়া মহকুমা
খাতড়া মহকুমা পশ্চিমবঙ্গের বাঁকুড়া জেলার একটি মহকুমা। এই মহকুমা ইঁদপুর, খাতড়া, হীড়বাঁধ, রাইপুর, সারেঙ্গা, রানিবাঁধ, সিমলাপাল ও তালডাংরা নামে আটটি সমষ্টি উন্নয়ন ব্লক নিয়ে গঠিত। এই আটটি ব্লকের অধীনে মোট ৫৯টি গ্রাম পঞ্চায়েত রয়েছে। মহকুমার সদর খাতড়া।
এলাকা
খাতড়া মহকুমার অধীনস্থ আটটি সমষ্টি উন্নয়ন ব্লকের নাম ইঁদপুর, খাতড়া, হীড়বাঁধ, রাইপুর, সারেঙ্গা, রানিবাঁধ, সিমলাপাল ও তালডাংরা। এই আটটি ব্লকের অধীনে মোট ৫৯টি গ্রাম পঞ্চায়েত রয়েছে।
খাতড়া ব্লক
খাতড়া ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বৈদ্যনাথপুর, ধনাড়া, খাতড়া গ্রাম-১, সুপুর, দহলা, গোড়াবাড়ি ও খাতড়া গ্রাম-২। ব্লকটি খাতড়া থানার অধীনস্থ। ব্লকের সদর খাতড়া। এখানে একটি অতিরিক্ত সমষ্টি প্রাণী স্বাস্থ্য কেন্দ্র আছে বরমেটিয়ালা গ্রামে।
হীড়বাঁধ ব্লক
হীড়বাঁধ ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল বহড়ামুড়ি, হীড়বাঁধ, মশিয়াড়া, গোপালপুর ও মলিয়ান। ব্লকটি খাতড়া থানার অধীনস্থ। ব্লকের সদর হীড়বাঁধ।
রাইপুর ব্লক
রাইপুর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল ধানাড়া, ফুলকুসুমা, মোটগোদা, সোনাগাড়া, ধেকো, মেলেরা, রাইপুর, দুন্দার, মণ্ডলকুলি ও শ্যামসুন্দরপুর। ব্লকটি রাইপুর থানার অধীনস্থ। ব্লকের সদর রাইপুর।
সারেঙ্গা ব্লক
সারেঙ্গা ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল বিক্রমপুর, গড়গরলা, নেতুরপুর, চিলতোড়, গোয়ালবাড়ি ও সারেঙ্গা। ব্লকটি সারেঙ্গা থানার অধীনস্থ। ব্লকের সদর সারেঙ্গা।
রানিবাঁধ ব্লক
রানিবাঁধ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল অম্বিকানগর, হলুদকানালি, রাজাকাটা, রাউতোড়া, বারিকুল, পুদ্দি, রানিবাঁধ ও রুদ্র। ব্লকটি রানিবাঁধ থানার অধীনস্থ। ব্লকের সদর রানিবাঁধ।
সিমলাপাল ব্লক
সিমলাপাল ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বিক্রমপুর, লক্ষীসাগর, মণ্ডলগ্রাম, সিমলাপাল, দুবরাজপুর, মাচাতোড়া ও পার্শ্বলা। ব্লকটি সিমলাপাল থানার অধীনস্থ। ব্লকের সদর সিমলাপাল।
তালডাংরা ব্লক
তালডাংরা ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল আমডাঙা, হাড়মাসড়া, শালতোড়া, বিবড়দা, খালগ্রাম, সাতমৌলী, ফুলমতী, পাঁচমুড়া ও তালডাংরা। ব্লকটি তালডাংরা থানার অধীনস্থ। ব্লকের সদর তালডাংরা।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে: *রানিবাঁধ, হীরবাঁধ ও খাতড়া ব্লকগুলি নিয়ে রানিবাঁধ বিধানসভা কেন্দ্র গঠিত।
কর্মধারয় সমাস
যে সমাসে বিশেষণ বা বিশেষণভাবাপন্ন পদের সাথে বিশেষ্য বা বিশেষ্যভাবাপন্ন পদের সমাস হয় এবং পরপদের অর্থই প্রধানরূপে প্রতীয়মান হয়, তাকে কর্মধারয় সমাস বলে। যেমন: নীল যে পদ্ম= নীলপদ্ম, শান্ত অথচ শিষ্ট= শান্তশিষ্ট, কাঁচা অথচ মিঠা= কাঁচামিঠা, খাস যে মহল= খাসমহল, হেড যে মাস্টার= হেডমাস্টার, রক্ত যে চন্দন= রক্তচন্দন, যিনি গিন্নি তিনি মা= গিন্নিমা।
অনেক ব্যাকরণবিদ কর্মধারয় সমাসকে তৎপুরুষ সমাসের অন্তর্ভুক্ত বলে মনে করেন।
প্রকারভেদ
কর্মধারয় সমাস কয়েক প্রকার হতে পারে। যেমন:
মধ্যপদলোপী কর্মধারয়
যে কর্মধারয় সমাসে ব্যাসবাক্যের মধ্যপদের লোপ হয়, তাকে মধ্যপদলোপী কর্মধারয় সমাস বলে। যেমন: সিংহ চিহ্নিত আসন= সিংহাসন, সাহিত্য বিষয়ক সভা= সাহিত্যসভা, স্মৃতি রক্ষার্থে সৌধ= স্মৃতিসৌধ, ব্রাহ্মণ ধর্মীয় প্রধান পুরোহিত= ব্রাহ্মণ পুরোহিত, জগতের রক্ষাকারী ঈশ্বর= জগদীশ্বর, সূর্য উদয়কালীন মন্ত্র= সূর্যমন্ত্র, মৌ ভর্তি চাক= মৌচাক, গাছকদম= গাছে ফুটিত কদম, সন্ধিগীত= সন্ধি যোগঘটানো গীত, কাঁচকলা= কাঁচা অবস্থায় কলা, চিকিৎসাশাস্ত্র‌‌= চিকিৎসা বিষয়ক শাস্ত্র, ঘরজামাই= ঘর আশ্ৰিত জামাই, পল মিশ্রিত অন্ন= পলান্ন, হাসি মাখা মুখ= হাসিমুখ, বৌ পরিবেশন করা ভাত= বউভাত, মৌ সংগ্রহকারী মাছি= মৌমাছি, গাড়ি রাখার জন্য বারান্দা= গাড়িবারান্দা, মোম নির্মিত বাতি= মোমবাতি।
মাতৃদায় =মাতার মৃত্যু জনিত দায়
উপমান কর্মধারয়
সাধারণ ধর্মবাচক পদের সাথে উপমান পদের যে সমাস হয় তাকে উপমান কর্মধারয় সমাস বলে। যেমন: ভ্রমরের ন্যায় কৃষ্ণ কেশ= ভ্রমরকৃষ্ণকেশ। এখানে 'ভ্রমর' উপমান ও 'কেশ' উপমেয় এবং 'কৃষ্ণত্ব' সাধারণ ধর্ম। (উপমান অর্থ তুলনীয় বস্তু। প্রত্যক্ষ কোনো বস্তুর সাথে পরোক্ষ কোনো বস্তুর তুলনা করলে প্রত্যক্ষ বস্তুটিকে বলা হয় উপমেয়, এবং যার সাথে তুলনা করা হয়েছে তাকে বলা হয় উপমান। )
এরূপ- তুষারের ন্যায় শুভ্র= তুষারশুভ্র, অরুণের ন্যায় রাঙা= অরুণরাঙা, রক্তের ন্যায় লাল= রক্তলাল, চন্দনের মতো স্নিগ্ধ= চন্দনস্নিগ্ধ।
উপমান কর্মধারয় সমাসে বিশেষ্য পদের সাথে বিশেষণের সমাস হয়। যেমন: “তুষার” হচ্ছে বিশেষ্য এবং “শুভ্র” হচ্ছে বিশেষণ। যদি দুটোই বিশেষ্য হয়ে যায়, তবে সেটি উপমিত কর্মধারয় সমাস হয়।
উপমিত কর্মধারয়
সাধারণ গুণের উল্লেখ না করে উপমেয় পদের সাথে উপমান পদের যে সমাস হয়, তাকে উপমিত কর্মধারয় সমাস বলে। এক্ষেত্রে সাধারণ গুণটি ব্যাসবাক্য বা সমস্তপদে থাকে না, বরং অনুমান করে নেওয়া হয়। এ সমাসে উপমেয় পদটি পূর্বে বসে। যেমন: মুখ চন্দ্রের ন্যায় = চন্দ্রমুখ, পুরুষ সিংহের ন্যায় = সিংহপুরুষম আঁখি পদ্মের ন্যায় = পদ্মআঁখি, কর পল্লবের ন্যায় = করপল্লব, লোচন পলাশের ন্যায় = পলাশলোচন, অধর পল্লবের ন্যায় = অধরপল্লব, কপি ফুলের ন্যায় = ফুলকপি।
অন্যান্য কর্মধারয় সমাস
কখনো কখনো সর্বনাম, সংখ্যাবাচক শব্দ এবং উপসর্গ আগে বসে পরপদের সাথে কর্মধারয় সমাস গঠন করতে পারে। যেমন: কুকর্ম, যথাযোগ্য (অব্যয়), সেকাল, একাল (সর্বনাম), একজন, দোতলা (সংখ্যাবাচক শব্দ), বিকাল, সকাল, বিদেশ, বেসুর (উপসর্গ)।
শৌভিক দে সরকার
শৌভিক দে সরকার হলেন বিশ শতকের নব্বই দশকের ভারতীয় বাঙালি কবি, সাহিত্যিক ও অনুবাদক। তিনি তেলেগু সাহিত্যিক ওয়াই বি সত্যনারায়ণের  মাই ফাদার বালাইয়া নামের এক দলিত পরিবারের আত্মকথা-আমার বাবা বালাইয়া  বাংলায় অনুবাদের জন্য ২০২২ খ্রিস্টাব্দে সাহিত্য অকাদেমি পুরস্কার লাভ করেন।
জন্ম ও প্রারম্ভিক জীবন
শৌভিকের ছোটবেলা কেটেছে রেলওয়ে টাউনশিপ। তিনি আলিপুরদুয়ারের গোবিন্দ হাই স্কুলের শিক্ষক। ইংরাজী বিষয়ে শিক্ষকতার পাশাপাশি নিয়মিত সাহিত্যচর্চা করেন তিনি। মূলত মৌলিক কবিতা ও অনুবাদ সাহিত্যের প্রতি তার প্রবল আকর্ষণ।
সাহিত্যকর্ম
শৌভিক দে সরকারের প্রথম কাব্যগ্রন্থ - শীত ও বয়সন্ধির হাসপাতাল প্রকাশিত হয় ১৯৯৫ খ্রিস্টাব্দে। ২০১৩ খ্রিস্টাব্দে প্রকাশিত হয় দখলসূত্র জলপাইগুড়ি হতে প্রকাশিত এখন বাংলা কবিতার কাগজ উদ্যোগে। তার রচিত মৌলিক কাব্যগ্রন্থ ও অনূদিত উল্লেখযোগ্য গ্রন্থ গুলি হল-
রচনাসম্ভার
ডুয়ার্সের বহুভাষাভাষী মানুষজনের মিশ্র সংস্কৃতির মধ্যে থেকেও শৌভিক দে সরকার উত্তরবঙ্গে বাংলা সাহিত্যচর্চায় নিয়োজিত আছেন। পত্রপত্রিকার প্রকাশনায় ও বইমেলা সংগঠনের কাজেও যুক্ত থেকে তিনি সাহিত্য সমাবেশ বা উৎসবে নিয়মিতই অংশ নেন। তিনি ২০১৩ খ্রিস্টাব্দে সাহিত্য অকাদেমির 'ইয়ং রাইটার্স মিট' অংশগ্রহণ করেন। ২০১৬ খ্রিস্টাব্দে অংশ নেন 'অনুবাদ-ট্রানশ্লেশন ফেস্টাভ্যাল'-এ। ২০১৯ খ্রিস্টাব্দে 'সঙ্গম হাউস ইন্টারন্যাশনাল রাইটার্স রেসিডেন্সি' সহ বেশ কিছু জাতীয় ও আন্তর্জাতিক সাহিত্য উৎসব ও রেসিডেন্সিতে যোগ দিয়েছেন।
ব্যক্তিগত অর্থায়ন
যখন ব্যক্তিগত আর্থিক পরিকল্পনা করা হয় তখন প্রত্যেকের প্রয়োজনীয়তা বা সুবিধা অনুযায়ী ব্যাংকের বিভিন্ন সার্ভিস বিবেচনা করা উচিত যেমন - চেক, সেভিংস অ্যাকাউন্ট, ক্রেডিট কার্ড,লোন অথবা বিনিয়োগের বিভিন্ন প্রাইভেট সেক্টর যেমন - কোম্পানির শেয়ার, বন্ড,মিচুয়াল ফান্ড এবং বিভিন্ন বীমা যেমন - জীবন বীমা, স্বাস্থ্য বীমা ইত্যাদি। এইসব বিভিন্ন সার্ভিস গ্রহণের পাশাপাশি সার্ভিসগুলোকে পর্যবেক্ষণ করতে হবে এবং ব্যক্তিগত অবসর পরিকল্পনা, বিভিন্ন সামাজিক সুবিধা এবং আয়কর ব্যবস্থাপনাও করতে হবে।
ইতিহাস
পারসোনাল ফাইনান্সের ধারণা তৈরি হওয়ার আগেই প্রায় ১০০ বছর ধরে বিভিন্ন কলেজে পারিবারিক অর্থনীতি, ভোক্তা অর্থনীতি পড়ানো হতো গার্হস্থ্য অর্থনীতির অংশ হিসেবে।
১৯২০ সালে হ্যাজেল কির্ক এর করা পারসোনাল ফাইনান্সের উপর গবেষণাকে পারসোনাল ফাইনান্সের উপর প্রথমদিককার গবেষণা হিসেবে ধরা হয়। তার গবেষণাপত্রটিকে ইউনিভার্সিটি অফ শিকাগো পারিবারিক অর্থনীতি এবং ভোক্তা অর্থনীতি পড়ানোর ভিত্তি হিসেবে স্থাপন করেছিলো। একই বিশ্ববিদ্যালয়ের গার্হস্থ্য অর্থনীতির অধ্যাপক মার্গারেট রিড কে ভোক্তা আচরণ এবং গৃহস্থালি আচরণ অধ্যয়নের অন্যতম অগ্রদূত হিসেবে স্বীকৃিতি দেওয়া হয়।
১৯৪৭ সালে নোবেল বিজয়ী হারবার্ট এ সাইমন বলেন যে, সিদ্ধান্ত গ্রহীতা সবসময় উপযুক্ত আর্থিক সিদ্ধান্ত নিতে পারে না কারণ সীমিত জ্ঞান এবং ব্যক্তিগত আগ্রহের অভাব। ২০০৯ সালে ড্যান আরিয়েলি বলেন যে, ২০০৮ সালের অর্থনৈতিক বিপর্যয় আমাদের দেখিয়ে দেয় যে মানুষ সবসময় যুক্তিসম্মত আর্থিক সিদ্ধান্ত নেয় না এবং বাজার যেকোন প্রকারের অর্থনৈতিক বিপর্যয়ের জন্য নিজস্ব নিয়ম-কানুন এবং সংশোধনে বাধ্য নয়।
অতএব পারসোনাল ফাইনান্সের শিক্ষা খুবই প্রয়োজন ব্যক্তিগত বা পরিবারের জন্য সারাজীবন যুক্তিসংগত আর্থিক সিদ্ধান্ত নেওয়ার জন্য। ১৯৯০ সালের আগে মূলধারার অর্থনীতিবিদ এবং ব্যবসায় অনুষদ ব্যক্তিগত অর্থের উপর খুব কম মনোযোগ দিতেন। যদিও বেশ কয়েকটি আমেরিকান বিশ্ববিদ্যালয় যেমন বার্মিংগাম ইয়াং বিশ্ববিদ্যালয়, লোহা স্টেট বিশ্ববিদ্যালয় এবং সান ফ্রান্সিসকো স্টেট বিশ্ববিদ্যালয় আর্থিক শিক্ষা সম্পর্কিত বিভিন্ন কোর্স স্নাতক এবং স্নাতকোত্তর উভয় পর্যায়ে প্রদান করছে বিগত ৩০ বছর ধরে। এইসব প্রতিষ্ঠান বিভিন্ন গবেষণালব্ধ কাজ প্রকাশ করেছে যেমন আর্থিক পরামর্শ ও পরিকল্পনা জার্নাল এবং পারসোনাল ফাইনান্স জার্নাল। পারসোনাল ফাইনান্সের উপর গবেষণাগুলা বিভিন্ন তত্ত্বের উপর ভিত্তি ছিলো যেমন সামাজিক ভ্রাতৃত্ব তত্ত্ব এবং প্রাপ্তবয়স্ক শিক্ষা তত্ত্ব। ১৯৫০ থেকে ১৯৭০ সালের মধ্যে বিভিন্ন পেশাগত সংগঠন যেমন আমেরিকান অ্যাসোসিয়েশন অফ ফ্যামিলি অ্যান্ড কনজিউমার সায়েন্সেস এবং ভোক্তা স্বার্থ আমেরিকান কাউন্সিল গুরুত্বপূর্ণ ভূমিকা পালন করে পারসোনাল ফাইনান্সের পরিধি উন্নয়নের জন্য। ১৯৮৪ সালে লোহা স্টেট বিশ্ববিদ্যালয় কৃর্তক প্রতিষ্ঠিত আর্থিক পরামর্শ এবং পরিকল্পনা শিক্ষা এবং ১৯৮৫ সালে প্রতিষ্ঠিত আর্থিক সেবা একাডেমি গুরুত্বপূর্ণ মাইলস্টোন স্থাপন করে পারসোনাল ফাইনান্সের ইতিহাসে। এই দুই সংগঠনের সদস্যরা ছিলেন ব্যবসায়িক অনুষদ এবং গার্হস্থ্য অর্থনীতি কলেজের শিক্ষক এবং স্নাতক শিক্ষার্থীরা। এরপর আর্থিক পরামর্শ এবং পরিকল্পনা শিক্ষা থেকে পারসোনাল ফাইনান্সের উপর বিভিন্ন সার্টিফিকেট প্রদান করা হতো যেমন- অনুমোদিত আর্থিক পরামর্শদাতা  এবং সার্টিফাইড হাউজিং কাউন্সিলর। এইদিকে, এএফএস সার্টিফাইড ফিনান্সিয়াল প্ল্যানার (সিএফপি)দের সাথে সহযোগিতা করে।
সাম্প্রতিক বছরগুলোতে ভোক্তার আর্থিক সক্ষমতা অনেক বেড়েছে সেই চিন্তা থেকেই বিভিন্ন মানুষের জন্য অথবা বিশেষ গোষ্ঠীর মানুষদের জন্য যেমন যুবক এবং মহিলাদের জন্য বিভিন্ন শিক্ষা কার্যক্রম উদ্ভব হচ্ছে। এই শিক্ষা কার্যক্রমগুলো "আর্থিক সাক্ষরতা" নামেই পরিচিত। যদিও ২০০৮ সালের আর্থিক বিপর্যের আগে পারসোনাল ফাইনান্সের মানসম্মত পাঠ্যক্রমের উপর উপযুক্ত মানদণ্ড ছিলো না। ২০০৮ সালে আমেরিকা "আর্থিক সক্ষমতা সম্পর্কে রাষ্ট্রপতির উপদেষ্টা পরিষদ" প্রতিষ্ঠা করে আমেরিকান জনগণের মধ্যে আর্থিক সাক্ষরতার প্রতি আগ্রহ বাড়ানোর জন্য। এটি আরো জোর দেয় আর্থিক শিক্ষাদান বিকাশের জন্য একটি উপযুক্ত মানদণ্ড তৈরি করতে।
পারসোনাল ফাইনান্স পরিকল্পনা প্রক্রিয়া
পারসোনাল ফাইনান্সের জন্য সবচেয়ে গুরুত্বপূর্ণ উপাদান হচ্ছে আর্থিক পরিকল্পনা। আর্থিক পরিকল্পনা একটা গতিশীল প্রক্রিয়া যেখানে প্রতিনিয়ত পর্যবেক্ষণ এবং পুর্ণ-মূল্যায়ন প্রয়োজন। সাধারণত এখানে পাচঁটা ধাপ থাকেঃ
সচারাচর, যে আর্থিক লক্ষ্যগুলো হয়ে থাকে বাড়ি/গাড়ির লোন পরিশোধ, ক্রেডিট কার্ড বিল দেওয়া, অবসর গ্রহণের জন্য বিনিয়োগ করা, চিকিৎসা খরচ বহন করা, বাচ্চাদের জন্য স্কুল-কলেজের ফি দেওয়া।
প্রত্যেক মানুষের জন্য তাদের নিজস্ব পারসোনাল ফাইনান্স বুঝা এবং সেটার নিয়ন্ত্রণ রাখা খুবই গুরুত্বপূর্ণ। কয়েকটি কারণ নিচে দেওয়া হলোঃ
এটি প্রাথমিক পর্যায়ে পারসোনাল ফাইনান্স শেখার প্রয়োজনীয়তার চিত্র তুলে ধরে যাতে চাহিদা বনাম যোগানের মধ্যে পার্থক্য করা যায় এবং সেই অনুযায়ী পরিকল্পনা করা যায়।
২. চাকরির বাজার পরিবর্তনঃ সময়ের সাথে সাথে যন্ত্রপাতির স্বয়ংস্ক্রিয়তা এবং চাহিদার পরিবর্তনের জন্য সারাবিশ্বে এটা পরিলক্ষিত হচ্ছে যে, যেসব কাজ স্বয়ংস্ক্রিয়ভাবে করা যায় সেগুলার চাহিদা দিন দিন কমছে।
উপরের কারণগুলোর জন্য ব্যক্তিগতভাবে প্রত্যেককে তাদের অবসরের পরিকল্পনা শুরু করা উচিত। অবসরের এই পরিকল্পনা সুষ্ঠুভাবে সম্পাদন করার জন্য পারসোনাল ফাইনান্সের শিক্ষা প্রয়োজন।
৩. আয়ুকালের বৃদ্ধিঃ স্বাস্থ্যসেবার উন্নতির সাথে সাথে মানুষ এখন তার পূর্ববর্তী বংশধর থেকে বেশিদিন বাচঁতে পারছে। বেশ কয়েক বছরে মানুষের সম্ভাব্য আয়ুষ্কাল অনেক পরিবর্তন হয়েছে বিশেষ করে উন্নত অর্থনৈতির দেশের মানুষের আয়ুকাল অনেক বেড়েছে। গড় আয়ুকাল ধীরে ধীরে ৬০ থেকে ৮১ তে পরিবর্তিত হয়েছে এবং এটা এখনো ঊর্ধ্বগামী। এই ঊর্ধ্বগামী আয়ুকাল কিন্তু স্বল্প চাকরি জীবনের জন্য একটি ভালো অবসর পরিকল্পনা গ্রহণ খুবই প্রয়োজন এবং যেটা পারসোনাল ফাইনান্সের গুরুত্ব আরো জোরদার করে।
৪. চিকিৎসা ব্যয় বৃদ্ধিঃ চিকিৎসার বিভিন্ন খরচাপাতি যেমন - ওষুধের খরচ, হাসপাতালের খরচসহ চিকিৎসা ব্যয় দিন দিন অনেক বাড়ছে।এইসব বিভিন্ন চিকিৎসা ব্যয় অনেকগুলি বীমা পলিসি দিয়ে মাঝেমধ্যে কভার করা যায় না। কিন্তু প্রাইভেট বা ব্যক্তিগত বীমা কভারেজ বা জাতীয় বীমা কভারেজের মাধ্যমে হতে পারে।
পারসোনাল ফাইনান্সের মূলনীতি
ব্যক্তিগত চাহিদাগুলা অনেক ভিন্ন হয় আয়,ধন-সম্পদ বা ভোগ প্রয়োজনীয়তা থেকে। ট্যাক্স এবং আর্থিক আইনকানুন বিভিন্ন দেশে বিভিন্ন হয় এবং বাজারের অবস্থা ভৌগলিকভাবে এবং সময়ের সাথে সাথে পরিবর্তিত হয়। এইজন্য একজনের পরামর্শ আরেকজনের উপকারে নাও আসতে পারে।একজন অর্থ বিষয়ক উপদেষ্টা যেকোন জটিল পরিস্থিতি হলেও প্রত্যেক ব্যক্তির ধন-সম্পদের উপর নির্ভর করে আলাদা আলাদা আর্থিক পরিকল্পনা করে দিতে পারেন । কিন্তু শিকাগো বিশ্ববিদ্যালয় এর প্রোফেসর হ্যারল্ড পোলাক এবং পারসোনাল ফাইনান্স বিষয়ক লেখক হেলাইন ওলেন বলেন যে আমেরিকায় ভালো পারসোনাল ফাইনান্স পরামর্শকও কয়েকটি নির্দিষ্ট বিষয়েই কথা বলেন। কয়েকটি বিষয় নিচে দেওয়া হলো
আর্থিক আইনকানুনগুলো প্রত্যেক দেশের জন্য ভিন্ন। যেকোন ক্ষেত্রে ব্যক্তিগত অর্থের সঠিক আচরণের নীতিগুলো উপেক্ষা করা উচিত নয়ঃ মানুষকে অর্থের প্রতি আসক্তি গড়ে তোলা উচিত নয়, নৈতিকভাবে নিন্দনীয় এবং বিনিয়োগের সময় বিনিয়োগ থেকে প্রত্যাশিত আয়ে বিপদ এড়ানোর জন্য মধ্যম এবং দীর্ঘমেয়াদি পরিকল্পনা বজায় রাখা উচিত।
পারসোনাল ফাইনান্স পরিকল্পনার ক্ষেত্রসমূহ
আর্থিক পরিকল্পনা বোর্ড অনুসারে পারসোনাল ফাইনান্স পরিকল্পনা যে বিষয়গুলোয় মনোযোগ দিতে হবে।
প্রয়োজনীয় শিক্ষা এবং উপকরণ
থাম্ব| ব্যক্তিগত বাজেট পরিকল্পনা সফটওয়্যারের একটি উদাহরণ হ্যারিস ইন্টারেক্টিভ কৃর্তক গ্রীহিত একটি জরিপ অনুসারে, ৯৯% প্রাপ্তবয়স্ক মানুষ মনে করেন পারসোনাল ফাইনান্স বিষয়ক শিক্ষা স্কুল থেকেই শেখানো উচিত। আমেরিকার সরকার এবং বিভিন্ন আর্থিক ব্যবস্থাপনা প্রতিষ্ঠান বিনামূল্যে অনলাইনে শিক্ষা উপকরণ সরবরাহ করেছিলো। যাইহোক, ব্যাংক অফ আমেরিকা তথ্য অনুসারে, ৪২% প্রাপ্তবয়স্ক এতে নিরুৎসাহিত হয়েছিলো যেখানে ২৮% প্রাপ্তবয়স্ক মনে করতো পারসোনাল ফাইনান্স অনেক কঠিন বিষয় কারণ অনেক রকম তথ্য উপাত্ত অনলাইনে সহজলভ্য ছিলো। ২০১৫ সালের আগপর্যন্ত আমেরিকার ৫০টি রাজ্যের মধ্যে ১৭টি রাজ্যের উচ্চ বিদ্যালয়ের শিক্ষার্থীদের স্নাতক সম্পন্ন হওয়ার আগে পারসোনাল ফাইনান্স বিষয়ে পড়াশোনা করা বাধ্যতামূলক ছিলো। সাধারণ মানুষের উপর আর্থিক বিষয়ক পড়াশোনার কার্যকারিতা নিয়ে বিভিন্ন বির্তক ছিলো। উদাহরণস্বরূপ - বেল গোরিন এবং হোগার্থ দ্বারা কৃর্তক একটি গবেষণায় বলা হয়েছে যে, যারা আর্থিক শিক্ষা গ্রহণ করে তাদের মধ্যে আনুষ্ঠানিক ব্যয় পরিকল্পনা ব্যবহার করার সম্ভাবনা বেশি। আর্থিক শিক্ষায় শিক্ষিত উচ্চ বিদ্যালয়ের শিক্ষার্থীদের মধ্যে নিয়মিত সঞ্চয়, ব্যাংক থেকে কম টাকা তুলা এবং তাদের ক্রেডিট কার্ডের ব্যালেন্স সময়মত পরিশোধ করার সম্ভাবনা বেশি থাকে। যাইহোক, কোল এবং শাস্ত্রী (হার্ভার্ড বিজনেস স্কুল, ২০০৯) দ্বারা আরেকটি গবেষণায় দেখা গেছে যে, সঞ্চয় করার প্রবণতার ক্ষেত্রে যেসব রাজ্যের জনগণ আর্থিক শিক্ষায় শিক্ষিত আর যেসব রাজ্যের জনগণ  আর্থিক শিক্ষায় শিক্ষিত নয় এদের মধ্যে কোন পার্থক্য নেই।
কিপলিংগার পারসোনাল ফাইনান্স বিষয়ক ম্যাগাজিন পাবলিশ করে থাকে।
অর্থোডোনটিক্স
অর্থোডোনটিক্স হলো দন্তচিকিৎসার একটি বিশেষত্ব যা দাঁত ও চোয়ালের ত্রুটিযুক্ত রোগ নির্ণয়, প্রতিরোধ এবং সংশোধন করে। এটি মুখের বৃদ্ধি সংশোধন করার দিকেও মনোনিবেশ করতে পারে, যা ডেন্টোফেসিয়াল অর্থোপেডিক্স নামে পরিচিত।
দাঁত এবং চোয়ালের অস্বাভাবিক সারি বা বিন্যাস খুবই সাধারণ, প্রায় ৩০% জনগণ প্রচলিত চিকিৎসার বদলে অর্থোডোনটিক্স চিকিৎসা থেকে উপকৃত হয়েছে। চিকিৎসা কয়েক মাস থেকে কয়েক বছর সময় নিতে পারে, এটি দাঁতের ধনুর্বন্ধনী এবং অন্যান্য সরঞ্জাম ধীরে ধীরে দাঁত এবং চোয়াল থেকে সরানোর সাথে সম্পর্কিত। ম্যালোকলোকশন খুব গুরুতর হলে চোয়ালের অস্ত্রোপচার করা যেতে পারে। চিকিৎসা সাধারণত প্রাপ্ত বয়সে পৌঁছানোর আগেই শুরু হয় যেহেতু শিশুদের হাড়গুলি আরও সহজেই সরানো যায়।
প্রশিক্ষণ
দন্তচিকিৎসার বেশ কয়েকটি বিশেষ ক্ষেত্র রয়েছে, তবে সেগুলোর মধ্যে অর্থোডোনটিক্স স্পেশালটিই প্রথমে স্বীকৃত৷ বিশেষত আমেরিকান ডেন্টাল অ্যাসোসিয়েশন ১৯৫০ এর দশকে অর্থোডন্টিক্সকে একটি স্পেশালিটি হিসাবে স্বীকৃতি দিয়েছে। অর্থোডোনটিক্স বিশেষজ্ঞদের প্রশিক্ষণ এবং নিবন্ধনের জন্য প্রতিটি দেশের নিজস্ব ব্যবস্থা রয়েছে।
বাংলাদেশ
ঢাকা ডেন্টাল কলেজ বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) স্বীকৃত অনেকগুলো প্রতিষ্ঠানের একটি যা অর্থোডোনটিক্সে স্নাতকোত্তর পাঠক্রম কোর্স সম্পন্ন করে। কোনও স্নাতকোত্তর প্রশিক্ষণ কোর্সে আবেদনের আগে একজন আবেদনকারীকে অবশ্যই যে কোনও ডেন্টাল কলেজ থেকে ব্যাচেলর অফ ডেন্টাল সার্জারি (বিডিএস) পরীক্ষা শেষ করতে হবে। আবেদনের পরে, আবেদনকারীকে নির্দিষ্ট কলেজের একটি ভর্তি পরীক্ষা দিতে হবে। সফল হলে নির্বাচিত প্রার্থীরা ছয় মাস প্রশিক্ষণ পান
তথ্যসূত্র
<references group="lower-alpha" />
তরণিপুর
তরণিপুর পাথরঘাটা ২ গ্রাম পঞ্চায়েতের অন্তভুক্ত একটি গ্রাম। এটি নদিয়া জেলার তেহাট্টা মহাকুমার মধ্যে অবস্থিত। জলঙ্গি নদী এবং বাংলাদেশের সীমানায় মধ্যে অবস্থিত। এই বৃহত্তর তরণিপুর গ্রামটি  আরও  ছোটো ছোটো গ্রাম নিয়ে গঠিত যেমন বালিউড়া, ভিটারপাড়া, ইসলাম পুর ও পুটিমারী
জনসংখ্যা
২০১১ সালের গণনা অনুযায়ী এই গ্রাম মোট ৭১৬২ জন লোক বসবাস করে। এদের মধ্যে ৩৬৩৩ (৫১.৭৩%) জন পুরুষ এবং ৩৫২৯ (৪৯.২৭%) জন মহিলা। মোট জনসংখ্যার মাত্র ৪৩৫০ জন মাত্র শিক্ষিত, অথাৎ এই গ্রামে সাক্ষরতার হার মাত্র ৬০.৭০% ।. এই গ্রামের মধ্যে ১১ নম্বর রাজ্য সড়ক গেছে। আর বালিউড়া পার্কও গ্রামেই অবস্থিত।
প্রশাসন
তরণিপুর গ্রামটি পাথরঘাটা গ্রামপাঞ্চায়েট ২ দ্বারা প্রচলিত হয়। আর এই গ্রাম পঞ্চায়েতটি তেহাট্টা মহাকুমার অন্তভুক্ত।
শিক্ষাব্যবস্থা
এই গ্রামটির শিক্ষা ব্যবস্থা পরিচালিত হয় প্রাথমিক ও উচ্চ বিদ্যালয় দ্বারা। এই বিদ্যালয় গুলি প্রত্যেকটি পশ্চিমবঙ্গের প্রাথমিক শিক্ষা বোর্ড দ্বারা নিয়ন্ত্রিত হয়।
প্রাথমিক বিদ্যালয়: কাছের অন্য সব বিদ্যালয়: উচ্চ বিদ্যালয়: কাছের অন্য সব উচ্চ বিদ্যালয়: